

**VILNIAUS RAJONO SAVIVALDYBĖS TARYBA**

**SPRENDIMAS**

**Dėl Vilniaus rajono savivaldybės tarybos 2021 m. vasario 26 d.**  **sprendimu Nr. T3-38**  **patvirtinto CENTRALIZUOTO VAIKŲ PRIĖMIMO Į ŠVIETIMO, MOKSLO IR SPORTO MINISTERIJOS IR VILNIAUS RAJONO SAVIVALDYBĖS ŠVIETIMO ĮSTAIGŲ IKIMOKYKLINIO IR PRIEŠMOKYKLINIO UGDYMO GRUPES ORGANIZAVIMO TVARKOS APRAŠO PAKEITIMO**

2021 m. gegužės 28 d. Nr. T3-

Vilnius

Vadovaudamasi Lietuvos Respublikos švietimo įstatymo 29 straipsnio 2, 3 ir 6 dalimis, Lietuvos Respublikos vietos savivaldos įstatymo 6 straipsnio 8 punktu, 7 straipsnio 7 punktu, 18 straipsnio 1 dalimi bei atsižvelgdama į Švietimo, mokslo ir sporto ministerijos 2021 m. gegužės 13 d. raštą Nr. SR-1969 „Dėl tvarkos aprašo pakeitimų“, Vilniaus rajono savivaldybės taryba nusprendžia:

1. Pakeisti Vilniaus rajono savivaldybės tarybos 2021 m. vasario 26 d. sprendimu Nr. T3-38 patvirtintą Centralizuotą vaikų priėmimo į Švietimo, mokslo ir sporto ministerijos ir Vilniaus rajono savivaldybės švietimo įstaigų ikimokyklinio ir priešmokyklinio ugdymo grupes organizavimo tvarkos aprašą:
   1. pakeisti 22 punktą ir išdėstyti jį taip:

„22. Į priešmokyklinio ugdymo grupes pirmiausia priimami visi priešmokyklinio amžiaus vaikai, kurių gyvenamoji vieta deklaruota Įstaigos aptarnavimo teritorijoje ir kurių prašymai į Vilniaus rajono savivaldybės švietimo įstaigas pateikti iki einamųjų metų balandžio 1 d., į Švietimo, mokslo ir sporto ministerijos švietimo įstaigas – iki gegužės 30 d.“ ;

* 1. pakeisti 24 punktą ir išdėstyti jį taip:

„24. Prašymai į pageidaujamas Vilniaus rajono savivaldybės švietimo įstaigos (-ų) priešmokyklinio ugdymo grupes, pateikti po einamųjų metų balandžio 1 d., o Švietimo, mokslo ir sporto ministerijos švietimo įstaigos (-ų) priešmokyklinio ugdymo grupes – po gegužės 30 d., ateinantiems mokslo metams tenkinami tik tada, jeigu Įstaigoje yra laisvų vietų prašymus rikiuojant pagal eilių sudarymo tvarką.“;

* 1. pakeisti 35 punktą ir išdėstyti jį taip:

„35. IS tvarkytojas laukiančius vaikus, kuriems skiriama vieta Įstaigoje, priskiria prie Vilniaus rajono savivaldybės švietimo įstaigų grupių nuo einamųjų metų balandžio 1 d. iki birželio 23 d., Švietimo, mokslo ir sporto ministerijos švietimo įstaigų grupių – nuo gegužės 31 d. iki birželio 23 d.“;

* 1. pakeisti 50 punktą ir išdėstyti jį taip:

„50. IS tvarkytojas iki einamųjų metų liepos 9 d. vaikų, kurių tėvai nepatvirtino Įstaigos lankymo ir nepasirašė mokymo sutarties, duomenis išbraukia iš sąrašo, ir apie atsiradusias laisvas vietas IS automatiškai praneša laukiantiems eilės tvarka.“

1. Nustatyti, kad šis sprendimas įsigalioja 2021 m birželio 1 d. ir galioja iki 2021 m. liepos 31 d.
2. Paskelbti šį sprendimą Teisės aktų registre ir Savivaldybės tinklalapyje.

Savivaldybės merė Marija Rekst